Summerhill Guest Farm | LekkeSlaap
Summerhill Guest Farm: Hooffoto's
Summerhill Guest Farm: Eagles Loft
Summerhill Guest Farm: Porcupine Place
Summerhill Guest Farm: Olive Cottage
Summerhill Guest Farm: Robins Nest
Summerhill Guest Farm: Lime Cottage
Summerhill Guest Farm: Lavender Cottage
Adres: Brandwachtpad, Worcester, 6849, Wes-Kaap
Summerhill Gasteplaas is gerieflik geleë en word deur die eienaars, Bob en Wendy Parris, bestuur. Wendy en haar span sal toesien dat jou verblyf gerieflik is.
Ons sien uit daarna om jou te verwelkom op ons druiweplaas in die bergryke Brandwacht-vallei agter Worcester. Ons verblyf bied 'n heerlike, rustige atmosfeer, waar jy sommer gou tuis sal voel. Daar is 8 volledig toegeruste eenhede wat pragtig versier is en slaapplek bied vir 1 - 6, elk met sy eie ingang en parkeerplek.
Summerhill is ideaal vir 'n gesinswegbreek of sakelui wat graag in die platteland wil wakker word. Die plaasdiere hier dra by tot die ontspanne atmosfeer, en die omgewing is boonop uiters kindervriendelik.
Elke slaapkamer het 'n en suite-badkamer, lugversorging, yskas en tee- en koffiemaakgeriewe. 2 van die eenhede is vir selfsorg toegerus.
Die gemeenskaplike sit- en eetkamer, wat na die swembadarea lei, het 'n kaggel, 'n TV met satellietkanale en 'n eerlikheidskroeg. Daar is ook 'n kombuis met koffie- en teemaakgeriewe. Daar is ook 'n grasdak-patio waar jy ontbyt of 'n skemerkelkie kan geniet, of sommer net lekker agteroor kan sit.
Ons het perde, bokke, varke en hasies op die plaas. Daar is ook 'n swembad, piekniekplekke en braaigeriewe en die plaas word omring deur die majestueuse Brandwachtberge, wingerde en perdekampe.
Summerhill is 5 km buite Worcester en 1 uur 15 minute vanaf Kaapstad. Die ligging is ideaal vir gaste wat die Breederiviervallei of Roete 62 wil verken, asook vir sakereisigers wat Worcester besoek.
4.7 uit 5van 12 resensies vir Summerhill Guest Farm
Brandwachtpad, Worcester, 6849, Wes-Kaap
Gaste dink Summerhill Guest Farm het ’n uitstekende ligging
https://travelground.imgix.net/AAEAAQAAAAAAAAAAAAAAJDM2MmNkMDA0LWJhYjItNGNkZC1hMDQxLWYzNjMyMmI4MzZkNA?w=1440&h=960&fit=crop&auto=format Vanaf R1 300 per nag (vir 2 persone) 12 5 1 5 Brandwacht Road Worcester 6849 Wes-Kaap 086 999 0018 14:00-20:00 11:00 -33.600685 19.422103